
תחשיב נזק 
1. נתונים:
1. התובע יליד 23.9.2003– נפגע בתאונת דרכים בתאריך 5.4.2024 בהיותו כבן 20.7 והינו כבן 23 כיום.
2. נכות – 
3. ד"ר אלישע אופירם, מומחה לכירורגיה אורתופדית אשר בדק את התובע קבע את נכותו כדלקמן:
· נכות זמנית בשיעור 100% מיום התאונה לתקופה בת חודש וחצי.
· נכות צמיתה בשיעור 6.4% בגין הגבלה בטווח תנועת עמוד השדרה הצווארי לפי סעיף ליקוי 37(5)(א).
· נכות צמיתה בשיעור 3.2% בגין הגבלה בטווח תנועת עמוד השדרה המותני לפי סעיף ליקוי 37(7)(א).
· נכות רפואית משוקללת בשיעור 9.4%.
רצ"ב חוות דעת המומחה, מסומנת "כנספח 1".
2. הבסיס לתחשיב:
4. התובע, צעיר בתחילת דרכו המקצועית, היה במועד התאונה חייל בשירות סדיר.
5. לאחר התאונה ומחמת תוצאותיה סבל התובע מכאבים והגבלה בצוואר ובגב, כמו גם כאבים עזים ונפיחות בפלג גוף שמאל, קרסול וכף רגל שמאל נזקק למעקב רפואי והופנה, בין היתר, לביצוע טיפולי פיזיותרפיה, נטילת משככי כאבים ומנוחה.

6. התובע אשר המשיך לסבול מכאבים והגבלה בתנועות הצוואר והגב הופנה להמשך טיפול שמרני והופנה לביצוע בדיקות הדמיה המכוונות לצוואר ולגב אשר הדגימו בלט דיסקלי מרכזי בגובה L4-L5.
7. התובע ביצע סדרת טיפולי פיזיותרפיה אינטנסיביים בסיומה נותר עם כאבים והגבלה בתנועות הצוואר והגב עם קושי והגבלה בתפקוד היומיומי והוחלט להפנותו להמשך טיפול אורתופדי וטיפול במסגרת רפואה משלימה במכבי טבעי והפניה להמשך טיפול במסגרת מרפאת כאב.

8. התובע עובד באגף האבטחה של עיריית רמת גן, שכרו הממוצע במומו מסתכם בסך של 12,869 ש"ח נטו בממוצע לחודש. התובע מתקשה בביצוע עבודתו אלא שעל מנת לפרנס עצמו במומו נאלץ הוא לעבוד שעות נוספות. אין ספק כי אלמלא נכותו היה התובע יכול להשתכר בשיעור גבוה מזה שמשתכר במומו. 
רצ"ב תלושי שכר לחודשים ינואר – מאי 25, מסומנים "כנספח 2".
9. בהתאם להלכה השולטת ובשים לב לכך שהמדובר הוא בצעיר בתחילת דרכו המקצועית יחושבו הפסדי השתכרותו בעתיד על בסיס נכות תפקודית בשיעור 10% במכפלת שכרו (ולא למעלה מכך).
1. התחשיב
1. הפסדי השתכרות בעבר- 

למן יום שחרורו מצה"ל – בצורה גלובלית, בשים לב לעובדה שהיה יכול לעבוד בעבודה מועדפת שבצידה מענקים –



              



45,000 ₪ 
2. הפסדי השתכרות בעתיד (עד גיל 67 )-
12,869 ש"ח X  10% X  296.05 (מקדם היוון ל-44 שנים)


         380,986  ₪ 
3. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 47,813 ₪  
4. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה נזקק התובע לטיפולים רפואיים, לרבות בדיקות הדמיה, רפואה משלימה, הוצאות בגין נסיעות לטיפולים כדורים ומשחות לשיכוך כאבים אשר אינם כלולים והוא יזקק להם גם בעתיד-
המומחה הרפואי העריך בחוות דעתו צורך ב25 טיפולי פיזיותרפיה ו/או הידרותרפיה-
400 ש"ח X 25 -                                                                                                  10,000   ₪      
ע"ב גלובאלי לעבר ולעתיד - 







23,500   ₪      
5. עזרת הזולת-        
לאחר התאונה ומחמת תוצאותיה סבל התובע מכאבים והגבלה, הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת הנכות הזמנית, חודש וחצי – על בסיס עזרה בהיקף של 150 ₪ ליום 
בהיקף של 7 ימים בשבוע-
150 ₪ X 7 X  4.2 X 1.5 - 




            


6,615 ₪ 
ביתרת תקופת העבר ובעתיד – על בסיס גלובאלי - 




22,000 ₪ 
6. ניידות – 
מחמת מגבלותיו הנובעות מהתאונה, בשים לב לכך שבעטיה של התאונה מתקשה בשימוש בכלי רכב דו גלגלי ונהיגה ממושכת –נזקק לשימוש מוגבר במוניות  ולהסעות מיוחדות ויזקק לכך גם בעתיד.

בעבר ובעתיד על בסיס גלובאלי - 







18,000 ₪ 
2. כאב וסבל- על בסיס 10% נכות -


          



23,322 ₪ 
                                                                                                             
      סה"כ:  


577,236 ₪   


___________________
אריאל פרייברג, עו"ד
                 ב"כ התובע
